**LAZDIJŲ R. KROSNOS MOKYKLOS** **DIREKTORIAUS** **2017 METŲ VEIKLOS ATASKAITA**

1. **BENDROJI INFORMACIJA**

Lazdijų r. Krosnos mokykla, Ateities g. 37, Krosnos mstl., Krosnos sen., LT 67443 Lazdijų r. sav., www.krosnosmokykla.lt, tel.: (8 318) 42 627, 42 657, el. p. krosnos.mokykla@lazdijai.lt.

2017 m. rugsėjo 1 d. mokykloje buvo 9 klasių komplektai, mokėsi 79 mokiniai, o 2017 m. gruodžio 31 d. – 8 komplektai, 80 mokinių. Mokykloje yra 2 jungtinės klasės: 1 ir 4, 5 ir 6 klasės. 2016–2017 m. m. priešmokyklinio ugdymo grupę lankė 5, 2017–2018 m. m. – 4 vaikai. Krosnos mokyklos Ikimokyklinio ugdymo skyriuje 18 vaikų lankė ikimokyklinio ugdymo grupę. Mokykloje ugdoma 10 specialiųjų ugdymosi poreikių mokinių; teikiama socialinio pedagogo, psichologo, specialiojo pedagogo, logopedo ir mokytojo padėjėjo pagalba.

2016–2017 m. m. mokykloje neformaliajam švietimui skirta 19 valandų. Mokykloje veikė dvylika neformalaus švietimo grupių (toliau – NŠG) ir Lazdijų Meno mokyklos dailės skyriaus Krosnos filialas (jam vadovauja Krosnos mokyklos dailės mokytoja), kurį lankė šešiolika Krosnos mokyklos mokinių. Lazdijų meno mokyklos Muzikos skyrių lankė viena mokinė. Robotikos užsiėmimus Alytuje lankė du mokiniai. Neformaliojo švietimo veiklų lankymas: 2017–2018 m. m. – 98,68 %, 2016–2017 – 97,75 %, 2015–2016 m. m. – 97,18 %.

Mokykla turi 1 mokyklinį autobusiuką. 2016–2017 m. m. nemokamai į mokyklą mokykliniu autobusiuku vežami 37, 2017–2018 m. m. – 46 mokiniai. Nemokamai maitinami 37 mokiniai 2016–2017 m. m. mokslo metų pradžioje, 2017–2018 m. m. mokslo metų pradžioje – 34 mokiniai.

2017 m. buvo skirta 1 319 001,53 Eur Lazdijų rajono savivaldybės biudžeto lėšų. Iš mokinio krepšelio lėšų buvo skirta 210 957,89 Eur. Šių lėšų pakako. Biudžeto, mokinio krepšelio bei rėmėjų lėšų panaudojimas aptariamas su Mokytojų bei Mokyklos tarybomis.

2017 m. buvo įgyvendinti šie tikslai ir uždaviniai:

**1. Gerinti ugdymo kokybę.**

**1.1. Siekti lūkesčius atitinkančių mokinių mokymosi rezultatų.**

Mokyklos vadovai, mokytojai, klasių auklėtojai, socialinis pedagogas nuolat analizuoja mokinių pasiekimus, jų daromą asmeninę pažangą ir aptaria kartą per mėnesį, esant reikalui ir dažniau Mokytojų tarybos posėdyje. Klasių auklėtojai ir dalykų mokytojai individualiai su mokiniais, esant reikalui ir su jų tėvais (globėjais) aptaria mokymosi pasiekimus, numato tolesnius žingsnius.

Po kiekvieno trimestro, atlikus mokinių pasiekimų analizę, mokiniams, kuriems vienokio ar kitokio dalyko trimestro įvertinimas sumažėdavo 2 balais, spragoms šalinti buvo rengiami individualūs planai. 10 specialiųjų poreikių turintiems mokiniams buvo pritaikytos įvairių dalykų programos.

2016–2017 m. m. metinis vidurkis 7,85, 2015–2016 m. m. 8,17. Lyginant su 2015–2016 m. m. jis sumažėjo, nes viduryje mokslo metų du mokiniai atvyko iš kitų mokyklų. Abiejų mokinių pažangumas itin žemas.

2017 m. 2 klasės mokiniai dalyvavo diagnostiniuose vertinimuose, 4, 6 ir 8 klasių nacionalinio mokinių patikrinimo testų vykdyme. Antrokų skaitymo ir dviejų dalių rašymo rezultatai artimi šalies vidurkiui. Ketvirtos klasės mokinių matematikos pasiekimų vidurkis žemesnis negu šalies, rašymo rezultatai artimi šalies vidurkiui, skaitymo ir pasaulio pažinimo vidurkiai lenkia šalies vidurkį. Šeštos klasės mokinių rašymo rezultatai artimi šalies vidurkiui, matematikos ir skaitymo pasiekimų vidurkiai lenkia šalies vidurkį. Aštuntos klasės matematikos, skaitymo, rašymo rezultatai artimi vidurkiui, o socialinių ir gamtos mokslų aukštesni už šalies vidurkį. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose. Priimti sprendimai tolimesnei pažangai gerinti.

2017 metais Pagrindinio ugdymo pasiekimų patikrinime dalyvavo aštuoni 10 klasės mokiniai. Visi mokiniai gavo pagrindinio išsilavinimo pažymėjimus. Lietuvių kalbos (gimtosios) rezultatai yra tokie: aukštesniuoju lygiu išlaikė 12,5 % mokinių, pagrindiniu lygiu – 75 %, patenkinamu lygiu – 12,5. Nepatenkinamų įvertinimų nebuvo. Matematikos rezultatai yra tokie: aukštesniuoju lygiu išlaikė 50 % mokinių, pagrindiniu lygiu – 37,5 %, patenkinamu lygiu – 12,5%. Nepatenkinamų įvertinimų taip pat nebuvo. Matematikos rezultatai rajone yra aukščiausi, lietuvių kalbos – trečioje vietoje. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose.

Diferencijuojant mokiniai pamokose buvo skirstomi į grupes, kurios sudaromos homogeniškos pagal sugebėjimų lygį arba mišrios – įvairių gebėjimų, kuriose stipresni mokiniai padėjo mažiau sugebantiems. Pamokose nuolat diferencijuojamos užduotys, atsižvelgiant į mokinių gebėjimus. Vykdomas individualizavimas, nes jis tinkamas įrankis pridėtinės vertės kūrimui per visą mokinio mokymosi kelią mokykloje. Individualizuojama veikla ne tik per pamokas, bet ir namuose, neformalioje veikloje. Individualizuotas ugdymas planuojamas ir organizuojamas remiantis mokinio poreikių ir patirties pažinimu.

Buvo organizuojamos įvairių dalykų konsultacijos gabiems, mokymosi sunkumų turintiems 1–10 klasių mokiniams ne tik pagal patvirtintą konsultacijų grafiką, bet esant reikalui ir po konkrečios pamokos ar virtuliai.

Mokykloje sudarytos sąlygos gabių vaikų dalyvavimui konkursuose, olimpiadose, projektuose. Mokytojai individualiai dirbo su gabiais mokiniais, kurie dalyvavo olimpiadose, konkursuose, varžybose. Pelnytos net 25 prizinės vietos rajoninėse olimpiadose, konkursuose ir varžybose, zoninėse varžybose – 2, respublikiniame konkurse – 6.

Mokiniai dalyvavo pilietinėse akcijose, renginiuose (pvz.: „Atmintis gyva“, Kovo 11-osios renginys Lazdijuose, Kalniškės mūšio metinių minėjimas; karinė stovykla „Mokausi ginti tėvynę“, Adolfo Ramanausko-Vanago 60-ųjų žūties metinių minėjime Lazdijuose, Lietuvos kariuomenės dienos minėjime Lazdijuose ir kt.), netradicinėje pilietiškumo pamokoje: „Atminties kelias“ (Lietuvos žydų genocido aukų vietoje Pušnelės miške Alytaus r.).

**1.2. Pamokos kokybės gerinimas.**

Pamokos vyko netradicinėse aplinkose: Judumo savaitei skirti renginiai-netradicinės pamokos, kurios vyko Vartų, Ramanavo kaimuose, Prano Dzūko sodyboje, V. V. Pliuskių žirgyne ir kt. Užsiėmimai vyko Lazdijų krašto muziejuje („Lietuvos valdovai“, „Dzūkų krašto tautinis kostiumas“). Per Vėlines įvairių klasių mokiniai pagerbė knygnešius, savanorius ir partizanus Krosnos kapinėse.

Visi mokyklos mokytojai dalyvavo tarptautiniuose, respublikos, rajono mokyklų ir švietimo centrų organizuotuose kursuose, seminaruose, konferencijose (pvz.: „Pilietinės lyderystės ugdymas mokykloje“, „S.E.T.I. (Sejny English Teachers Initiative, *liet.* Seinų anglų k. mokytojų iniciatyva) užsiėmimai Seinuose“, „Mokinių individualios pažangos matavimas ir pasiekimų gerinimas teorijoje ir praktikoje“, „Kaip padėti mokytojui „parduoti“ pamoką moksleiviui“, ,,Berniukų ir mergaičių skirtumai ugdymosi procese ir koedukacijos (ugdymo kartu) efektyvumo prielaidos. Skirtingų lyčių mokinių ugdymo pažangos siekimo galimybės: nuo mokymosi stiliaus atpažinimo iki efektyvių ugdymo metodų parinkimo“, „Šiuolaikinė pamoka meno mokykloje: nuo uždavinio iki rezultato pamatavimo“ ir kt.), kuriuose įgijo daugiau patirties pamokos vadybos, bendrųjų kompetencijų ugdymo, aukštesniuosius mąstymo gebėjimus ugdančių užduočių rengimo, skaitymo įgūdžių formavimo klausimais ir įgytas žinias taikė ugdymo procese. Mokytojai nuolat ieško ir taiko naujus mokymo metodus, pvz.: akiniai, įmagnetintos santraukos, Bloomo ramunė, atvirkščia klasė ir kt.

Dažnai pamokose taikomas projektinis metodas, nes projektinės užduotys skatina savarankišką mokymąsi ir vis didina mokinio prisiimamą atsakomybę, todėl yra labai reikšmingos visam mokymo(si) procesui. Įvairių dalykų pamokose mokytojai taikė informacines technologijas, nes jų naudojimas yra dar vienas sėkmingas faktorius pamokoje. Mokytojai kėlė kvalifikaciją dalyvaudami tokiuose seminaruose kaip „Kompiuteriukai vaikams: micro:bit integravimas į lietuvių kalbos, matematikos ir informatikos pamokas. Praktinių užduočių pristatymas“, ,,Žemėlapio pasakojimo kūrimas, naudojantis Gis platforma ArcGis Online“ ir kt.

Rengiant ilgalaikius planus mokykloje buvo planuojamos integruotos pamokos, parenkamos integruojamos temos, numatomos datos. Mokykloje integruojami įvairūs mokomieji dalykai, pvz.: lietuvių ir anglų k. „Daikto aprašymas kitaip“, lietuvių k. ir technologijos „Tekstas ant netradicinio paviršiaus“, lietuvių k. ir tikyba „Biblija kaip literatūros ir kultūros tekstas: jos svarba Europos tapatybei. Senasis ir Naujasis Testamentai“, lietuvių k. ir dailė „Simbolizmas. V. Mykolaitis-Putinas „Margi sakalai“, matematika ir istorija „Laiko skaičiavimas istorijoje“, matematika ir geografija „Mastelis“, „Geografinės koordinatės“, matematika ir fizika „Tūriai“, matematika ir chemija „Proporcija“, matematika ir dailė „Simetrija gamtoje“ ir kt.

Nuolat vyko ugdomoji pedagoginės veiklos priežiūra pamokos, planavimo, organizavimo ir įgyvendinimo klausimais pagal vadovų parengtą priežiūros planą, nukreiptą į mokymo(si) kokybę lemiančių veiksmų analizę, mokytojų, mokinių bendradarbiavimą, skatinantį mokymosi motyvaciją, įsivertinimo ugdymo proceso diegimą. Pastebėjimai ir pasiūlymai individuliai aptariami su mokytojais.

**2. Tobulinti socialinę partnerystę tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų, siekiant ugdyti mokinių atsakomybę, pareigingumą, savęs pažinimą tikslingam būsimos karjeros pasirinkimui..**

**2.1. Pagerinti tėvų (globėjų) domėjimąsi mokinių pažangumu, lankomumu, sėkmėmis ir nesėkmėmis.**

Apie mokinių pasiekimus ir pažangą tėvus informuoja klasių vadovai. Po kiekvieno trimestro tėvams išsiunčiami direktoriaus pasirašyti laiškai, kuriuose pateikiama lyginamoji pažymių analizė, mokinių dalyvavimas popamokinėje veikloje, netradiciniuose renginiuose, konkursuose, olimpiadose, varžybose, ekskursijose. Organizuojami tėvų susirinkimai pasibaigus trimestrams, bendri renginiai (pvz., „Patrakusių kartų olimpas“, „Mamyčių šventė“). VšĮ Lazdijų švietimo centro psichologas skaitė paskaitą tėvams „Kaip suprasti vaikus?“.

Mokykloje organizuojamos mokinių tėvų (globėjų) apklausos: „Mokyklos veiklos kokybės vertinimas ir tobulinimas“, „Problemos, skauduliai. Lūkesčiai, norai“, „Bendravimo, bendradarbiavimo link“, „Kur norime matyti pokytį?“ ir kt. Gauti duomenys analizuojami, ieškoma bendrų sprendimų, koreguojamas ugdymo procesas, atsižvelgiant į tėvų pareikštą nuomonę, pageidavimus.

Mokiniams, jų tėvams (globėjams) žinios apie mokyklos veiklą skelbiamos žiniasklaidoje, interneto tinklapyje <http://www.krosnosmokykla.lt>, individualiai, tėvų susirinkimų metu, per dienyno TAMO sistemą.

**2.2. Stiprinti mokytojų, klasės auklėtojų, karjeros koordinatoriaus, pagalbos mokiniui specialistų bendradarbiavimą ir pagalbą mokiniui, siekiant ugdyti mokinių atsakomybę ir pareigingumą.**

Nuolat mokykloje fiksuojama ir analizuojama mokinių pažanga ir pasiekimai. Mokytojai kiekvieną pamoką fiksuoja 5–10 kl. moksleivių pažangumą. Kiekvieno mėnesio pirmą dieną visuotinio susirinkimo metu moksleiviams įteikiami direktoriaus pasirašyti padėkos raštai. Nominuotų moksleivių tėvams išsiunčiami direktoriaus pasirašyti padėkos laiškai. Stropiausių mėnesio moksleivių sąrašas bei nuotrauka puikuojasi Mokinių tarybos inicijuotame, parengtame ir nuolat atnaujinamame stende „Vaikų balsas“. Metų pabaigoje susumuojami visų trimestrų rezultatai ir visų nors kartą nominuotų moksleivių nuotraukos atsiranda stende „Vaikų balsas“.

Mokykloje teikiama socialinio pedagogo, specialiojo pedagogo, logopedo ir mokytojo padėjėjo pagalba. Kiekvieno mokinio mokymosi pažangą kas trimestrą analizuoja ne tik klasių auklėtojai, pavaduotojas ugdymui, bet ir dalykų mokytojai, veda signalinius trimestrus. Apie atsiradusius mokymosi sunkumus klasės auklėtojas informuoja asmenį, atsakingą už mokymosi pagalbos organizavimą, kuris tariasi su švietimo pagalbos specialistais, mokinio tėvais (globėjais) dėl mokymosi pagalbos suteikimo. Mokyklos Vaiko gerovės komisijoje nurodomi konkretūs siūlymai, rekomendacijos, sprendimai.

Mokymosi pagalba pirmiausia integruojama į mokymo ir mokymosi procesą, kai mokymosi pagalbą mokiniui suteikia jį mokantis mokytojas, pritaikydamas Vaiko gerovės komisijos rekomenduotas mokymo(si) priemones bei metodikas. Mokymosi pagalbą atskirais atvejais teikia švietimo pagalbos specialistai. Buvo sudarytos sąlygos mokiniams gauti individualią psichologinę pagalbą VšĮ Lazdijų švietimo centre. Mokymosi pagalba teikiama dalykinių konsultacijų metu.

Mokytojai bei pagalbos specialistai kvalifikaciją kėlė tokiuose seminaruose kaip „Kalbėtis mokomės kitaip“, „Motorinio ir protinio aktyvumo ugdymo dermė“ ir kt.

Mokykloje organizuotos mokinių apklausos: „Mokymosi stiliai“, „Penktos klasės mokinių adaptacija“, „Mokyklos veiklos kokybės vertinimas ir tobulinimas“, „Problemos, skauduliai. Lūkesčiai, norai“, „Bendravimo, bendradarbiavimo link“, „Kur norime matyti pokytį?“, „Patyčios mokykloje“, „Sveikos gyvensenos, mitybos pagrindai tarp moksleivių“ ir kt. Gauti duomenys analizuojami, ieškoma bendrų sprendimų, koreguojamas ugdymo procesas.

**2.3. Tobulinti socialinės psichologinės pagalbos teikimo mokiniui sistemą.**

Vaiko gerovės komisijos yra nuolat veikianti. Pagal poreikį organizuojami pasitarimai, posėdžiai, kuriuose aptariama bendra situacija mokykloje, nagrinėjami atskiri atvejai, priimami veiksmai ir sprendimai. Esant reikalui tarpininkaujama su VšĮ Lazdijų švietimo centro specialistais dėl mokiniams, jų tėvams ar mokyklos darbuotojams pagalbos suteikimo įvykus krizinėms situacijoms, sudaromos galimybės mokiniams mokykliniu autobusu nuvykti į minėtą tarnybą.

Socialinis pedagogas tiria mokinių poreikius ir savo veiklą grindžia mokinių poreikių analize, vykdo tikslingus ilgalaikius socialinius, prevencinius projektus: Olimpinės kartos projektas „IŠSITAŠKOM GAMTOJE“, LFF ir masinio futbolo asociacijos paramos fondo projektas, Lietuvos mokyklų seniūnijų futbolo žaidynių projektas „GOLAS 2017“, Masinio futbolo asociacijos inicijuotas vaikų vasaros užimtumo projektas „Vasaros linksmoji futbolo mokykla 2017“, LFF ir FIFA futbolo projektas mergaitėms „Live Yours Goals“ 2017 („Įgyvendink savo svajones“), Kūno kultūros departamento rėmimo fondo projektas „Kūno rengybos Oazė“.

**2.4. Sudaryti mokiniams maksimalias galimybes pažinti save planuojant karjerą.**

Ugdymo karjerai aktyvinti nuo 2017 m. rugsėjo 1 dienos veikia neformaliojo švietimo grupė „Ugdymo karjera“.

9–10 kl. mokiniai vyko į pažintinę-edukacinę išvyką į Alytaus profesinio rengimo centrą; susipažino su artimiausiomis ugdymo įstaigomis: Šeštokų mokykla, Lazdijų Motiejaus Gustaičio gimnazija. 5–10 kl. mokiniams vyko netradicinė diena „Kaziuko mugė“.

Karjeros ugdymo koordinatorė konsultavo visus besikreipusius mokinius, klasių auklėtojus, tėvus (globėjus) karjeros klausimais. Mokiniai turėjo galimybę susipažinti su šaulio ir virėjo profesijomis (renginiai „Krosnos šauliai Audroje“, „Šaulių naktis mokyklojeׅ“), akušerės profesija (merginoms susitikimas su akušere Ramune Sakykliene).

**3. Tobulinti mokytojų kompetencijas ir jų patirties sklaidą.**

**3.1. Skatinti lyderystę, partnerystę ir gerosios patirties sklaidą metodinėse grupėse.**

Mokytojai dalijosi gerąja patirtimi, skaitė pranešimus metodinėse grupėse („Nacionalinis mokinių pasiekimų patikrinimas ir jo rezultatų analizė“, „Pažangos stebėjimo lapai mokiniams“ ir kt.); Mokytojų tarybos posėdžiuose („Mokyklos veiklos kokybės įsivertinimo modelis. Naujovės ir iššūkiai“, „Nacionalinio mokinių pasiekimų patikrinimo testų rezultatų analizė, jų svarba ugdymo procese“ ir kt.). Taip pat lietuvių kalbos ir literatūros mokytoja skaitė pranešimus rajono lietuvių kalbos ir literatūros mokytojų metodinėje grupėje („Mokinių gebėjimų ugdymas mokant lietuvių kalbos ir literatūros pagrindinėje mokykloje“, „Rajono lietuvių kalbos ir literatūros mokytojų būrelio 2016–2017 m. m. veiklos ataskaita“, „Pasiruoškime pagrindinio ugdymo pasiekimų patikrinimui“); matematikos mokytoja Veisiejų Sigito Gedos gimnazijoje vykusiame seminare „Mokinių motyvacija mokant matematikos“ Lazdijų rajono ir Kalvarijos rajono matematikos mokytojams skaitė pranešimą „Matematikos standartizuotų testų svarba ugdymo procese“. Anglų kalbos mokytoja organizavo edukacinę išvyką rajono anglų kalbos mokytojams „Netradiciniai metodai užsienio kalbų pamokose. Edukacinio Augustavo Supreme centro patirtys“ į Augustavą (Lenkiją).

Matematikos, anglų k. mokytojos dalyvauja projekto „Lyderių laikas 3“ įgyvendinime. Visi mokytojai aktyviai dalyvauja rajono metodinių būrelių veikloje. Lietuvių kalbos mokytoja vadovauja Lazdijų rajono lietuvių kalbos ir literatūros mokytojų metodiniam būreliui. Mokytojai sėmėsi patirties dalyvaudami kitų rajono mokytojų vedamose atvirose pamokose. Kūno kultūros mokytojas vedė atvirą parodomąją veiklą Lazdijų rajono kūno kultūros mokytojams „Išsitaškom Krosnoje – netradicinių sportinių renginių organizavimas“, socialiniams partneriams (Lazdijų rajono savivaldybės administracijos Vaiko teisių apsaugos skyrius, VšĮ Lazdijų centras, Lazdijų rajono Policijos komisariatas, Lazdijų rajono savivaldybės administracijos Švietimo kultūros ir sporto skyrius ir kt.) netradicinio bendravimo, bendradarbiavimo iššūkis „VISI KARTU“. Mokytojai peržiūrėjo savo dėstomų dalykų vertinimo metodiką pamokoje, orientuodamiesi į mokymosi paradigmą, taikė įsivertinimo metodus, refleksiją.

**3.2. Skatinti pedagogų kompetencijos kėlimą.**

Kūno kultūros mokytojas 2017 m. įgijo mokytojo metodininko kvalifikaciją. Visi mokytojai tobulino kvalifikaciją įvairiuose seminaruose, kursuose, konferencijose: „Pažinti mokinį. Kaip? Praktikoje išbandyti receptai“, „Naujoji lietuvių kalbos ir literatūros programa: padėti suvokti ir pajausti kalbą kaip vertybę“, „Pilietinės lyderystės ugdymas mokykloje“, „Lietuvių kalbos ir literatūros pagrindinio ugdymo bendrosios programos įgyvendinimas 6, 8, 10 klasėse“, „Mokyklos veiklos kokybės įsivertinimo modelis. Naujovės ir iššūkiai“, „Įrankiai konstruktyviam darbui su tėvais ir bendruomene“, „Darbo apmokėjimo reforma viešajame sektoriuje nuo 2017-02-01“, „Naujasis Darbo kodeksas nuo 2017 m.: reformos įgyvendinimas ir naujos galimybės“, „Netradiciniai vadybiniai sprendimai ir ugdymo organizavimo būdai“, ,,Praktinės neformaliojo švietimo veiklų tobulinimo strategijos“, „Sporto iššūkis – įkvėptas Nike ir Impuls“ ir kt.

**4. Harmoningos, estetiškai patrauklios, ugdymo(si) poreikius tenkinančios mokyklos aplinkos kūrimas, materialinės bazės gerinimas, kabinetų turtinimas.**

**4.1. Ugdymo proceso modernizavimas.**

Visi mokytojai aprūpinti nešiojamais kompiuteriais. Visuose kabinetuose bei bibliotekoje veikia interneto ryšys. Sudarytos sąlygos dirbti informacinių technologijų kabinete įvairių dalykų mokytojams pagal grafiką. Kiekvienas dalyko mokytojas turi kompiuterizuotą darbo vietą kabinete.

2017 m. iš sutaupytų mokinio krepšelio lėšų įsigyti 5 televizoriai pradinių klasių, Ikimokyklinio ugdymo skyriaus kabinetams; 5 nešiojami kompiuteriai mokytojams darbo vietose, atnaujinant turimus pasenusius kompiuterius; 6 kompiuteriai informatikos kabinetui, 2 muzikiniai centrai su garso sistemomis ir mikrofonais Ikimokyklinio ugdymo skyriui ir mokyklai; kopijavimo aparatas; smėliadėžė Ikimokyklinio ugdymo skyriui; mokymo priemonės dailės ir technologijų dalykų pamokoms.

**4.2. Sukurti estetišką ir patrauklią mokyklos aplinką.**

2017 m. iš savivaldybės biudžeto lėšų atnaujintos kabinetų grindys ir sienos (perdažant). Pakeistos mokyklos seno priestato kabinetų durys. Baigtas vykdyti mokyklos pastato modernizavimo projektas iš savivaldybės biudžeto ir LAAIF lėšų. Iš rėmėjų lėšų nupirkti Ikimokyklinio ugdymo skyriui baldai. 2017 m. mokykla išrinkta kaip geriausiai tvarkoma rajono įstaiga.

**4.3. Edukacinių aplinkų kūrimas.**

Atnaujinta kultūrizmui skirta erdvė bei teatro studija. Sukurta I aukšto koridoriuje poilsio zona mokiniams (įsigyti 2 sėdmaišiai). Pastatyta Ikimokyklinio ugdymo skyriui malkinė kurui sudėti. Atnaujinti mokyklos želdiniai ir gėlynai. Pastatyti du vėliavų stiebai prie mokyklos pastato.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Gerinti ugdymo kokybę.** | **Planuota** | **Įvykdyta** |
| Padidės mokinių mokymosi kokybė, pažanga ir motyvacija. Mokytojai ugdys aukštesniuosius mąstymo gebėjimus, mokinių ir tėvų atsakomybę už mokinių mokymąsi, organizuos įvairias ugdomosios veiklos formas ir ugdymą netradicinėje aplinkoje, taikys mokymosi motyvaciją skatinančius metodus, parinks optimalią užduočių apimtį, tobulins vertinimą, pamokose naudos informacines technologijas. | Mokinių pažanga nepadidėjo. Mokytojai taikė įvairias ugdomosios veiklos formas, aktyviuosius metodus, organizavo mokymą(si) netradicinėje aplinkoje, diferencijavo ir individualizavo užduotis mokiniams, pamokose naudoja informacines technologijas. |
| **1.1.** | **Uždavinys. Siekti lūkesčius atitinkančių mokinių mokymosi rezultatų.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 1.1.1 | Mokinių asmeninės pažangos ir pasiekimų vertinimo ir įsivertinimo tobulinimas. | Didės mokinių motyvacija ir sąmoninga atsakomybė už savo mokymosi rezultatus. | 19 % mokinių padidėjo motyvacija ir sąmoninga atsakomybė už savo mokymosi rezultatus. | Klasės vadovai | 2017 | 2017 | Asignavimai darbo užmokesčiui | Asignavimai darbo užmokesčiui |
| 1.1.2. | Mokytojai, remdamiesi mokinio įgytais gebėjimais ir daroma pažanga, rengia individualizuotas, diferencijuotas užduotis. | Visi mokytojai kasmet individualizuos, diferencijuos užduotis. | 100 % mokytojų individualizavo, diferencijavo užduotis. | Dalykų mokytojai | 2017 | 2017 | Asignavimai darbo užmokesčiui | Asignavimai darbo užmokesčiui |
| 1.1.3. | Įvairių dalykų konsultacijos gabiems, mokymosi sunkumų turintiems 5–10 kl. mokiniams  | Sėkmingai atstovaus mokyklai olimpiadose, konkursuose, mokiniai patirs sėkmę, gėrės jų mokymosi motyvacija ir rezultatai. | Pelnytos 25 prizinės vietos rajono olimpiadose, konkursuose, varžybose, 2 – zoninėse varžybose, 6 –respublikiniame konkurse. | Direktoriaus pavaduotoja  | 2017  | 2017 | Mokinio krepšelio lėšos | Mokinio krepšelio lėšos įvairių dalykų konsultacijoms gabiems ir mokymosi sunkumų turintiems mokiniams |
| 1.1.4. | 2, 4, 6, 8 klasės nacionalinio mokinių pasiekimų patikrinimo testų, PUPP laikymas, vykdymas ir analizavimas | Kiekvienas mokytojas atliks kiekybinę ir kokybinę analizę ir aptars su mokiniais, metodinėse grupėse, Mokytojų tarybos posėdžių metu. Metodinėse grupėse bus priimti sprendimai dėl tolimesnės veiklos organizavimo.Pažangos vertinimas ir išvados padės tikslingiau planuoti ugdymo procesą. | 100 % mokytojų analizavo ir aptarė su mokiniais, metodinėse grupėse, Mokytojų tarybos posėdžių metu laikytų testų, patikrinimų rezultatus; daugiau dėmesio skyrė tiems mokiniams, kurie nepasiekė patenkinamo lygio arba pasiekė žemesnį lygį negu buvo tikėtasi. | Direktoriaus pavaduotoja | 2017 | 2017 | Asignavimai darbo užmokesčiui | Asignavimai darbo užmokesčiui |
| 1.1.5. | Mokinių dalyvavimas konkursuose, olimpiadose, renginiuose, varžybose, rengiant įvairius projektus, atliekant kūrybinius darbus | Mokinių, dalyvavusių konkursuose, olimpiadose, renginiuose, viktorinose, rengusių įvairius projektus, atlikusių kūrybinius darbus skaičius kiekvienais metais auga iki 2 procentų. | 94 proc. mokinių dalyvavo konkursuose, olimpiadose, renginiuose, viktorinose, rengė įvairius projektus, atliko kūrybinius darbus. | Dalykų mokytojai | 2017 | 2017 | Mokinio krepšelio lėšos, rėmėjų lėšos | Mokinio krepšelio lėšos, rėmėjų lėšos dalyvaujant konkursuose, olimpiadose, renginiuose, rengiant įvairius projektus, atliekant kūrybinius darbus |
| 1.1.6. | Dalyvavimas pilietinėse akcijose, renginiuose | Bus dalyvauta mokyklos organizuojamuose renginiuose.  | 100 % mokinių ir mokytojų dalyvavo mokyklos organizuojamuose renginiuose.  | Direktoriaus pavaduotoja, klasės auklėtojai | 2017 | 2017 | Žmogiškieji ištekliai, biudžeto, rėmėjų lėšos | Biudžeto ir rėmėjų lėšos, dalyvaujant pilietinėse akcijose, renginiuose |
| 1.2 | **Pamokos kokybės gerinimas.**  |
| 1.2.1. | Pamokos veiksmingumo tikslingumo ir rezultatyvumo gerinimas, aktyvių metodų taikymas.  | Visi mokytojai parinks mokymo(-si) metodus remdamiesi mokymo uždaviniais ir tikslingai juos taikys. | 100 % mokytojų parinko mokymo(-si) metodus remdamiesi mokymo uždaviniais ir tikslingai juos taikė. | Dalykų mokytojai | 2017 | 2017 | Asignavimai darbo užmokesčiui | Asignavimai darbo užmokesčiui |
| 1.2.2. | Gerosios patirties mainai: inovatyvūs mokymo(si) metodai; ugdymas netradicinėje aplinkoje, kompiuterinių technologijų ir interaktyvių priemonių taikymas pamokose; diferencijuotų ir individualizuotų užduočių rengimas ir pritaikymas (atviros pamokos ir veiklos, parodos, diskusijos, stendiniai pranešimai ir kt.) | Visi mokytojai naudos IT pamokose. | 100 % mokytojų naudojo IT pamokose. | Dalykų mokytojai | 2017 | 2017 | Mokinio krepšelio lėšos | Mokinio krepšelio lėšos panaudotos įgyvendinant ugdymą netradicinėse aplinkose, parodos, stendiniai pranešimai |
| 1.2.3. | Pamokų netradicinėse edukacinėse aplinkose, integruotų, atvirų pamokų vedimas ir aptarimas metodinėse grupėse plėtojant tarpdalykinius ryšius | Bus vesta ne mažiau kaip 10 procentų kiekvieno dalyko pamokų netradicinėje aplinkoje. | Vesta ne mažiau kaip 8 procentai kiekvieno dalyko pamokų netradicinėje aplinkoje. | Dalykų mokytojai | 2017 | 2017 | Mokinio krepšelio lėšos | Mokinio krepšelio lėšos panaudotos integruotų atvirų pamokų vedimui netradicinėse edukacinėse aplinkose. |
| 1.2.3. | Kvalifikacijos tobulinimo seminarai pamokos vadybos, bendrųjų kompetencijų ugdymo, aukštesniuosius mąstymo gebėjimus ugdančių užduočių rengimo, skaitymo įgūdžių formavimo klausimais | Mokytojai pamokose naudos užduotis, ugdančias aukštesniuosius mąstymo gebėjimus. | 100 % mokytojų pamokose naudojo užduotis, ugdančias aukštesniuosius mąstymo gebėjimus. | Dalykų mokytojai | 2017 | 2017 | Mokinio krepšelio lėšos | Mokinio krepšelio lėšos panaudotos kvalifikacijos tobulinimo seminarams, pamokų vadybos, bendrųjų kompetencijų ugdymo, skaitymo įgūdžių formavimo klausimais.  |
| 1.2.4. | Ugdomoji pedagoginės veiklos priežiūra pamokos, planavimo, organizavimo ir įgyvendinimo klausimais pagal vadovų pa-rengtą priežiūros planą, nu-kreiptą į mokymo(si) kokybę lemiančių veiksmų analizę, mokytojų, mokinių bendra-darbiavimą, skatinantį moky-mosi motyvaciją, įsivertinimo ugdymo proceso diegimą | Mokyklos vadovai pagal kuruojamas sritis stebės ne mažiau kaip 10 procentų pamokų. | Mokyklos vadovai pagal kuruojamas sritis stebėjo kiekvieno dalyko 15 % pamokų. | Direktorius, direktoriaus pavaduotoja ugdymui | 2017 | 2017 | Asignavimai darbo užmokesčiui | Asignavimai darbo užmokesčiui |
| 2. | **Tobulinti socialinę partnerystę tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų, siekiant ugdyti mokinių atsakomybę, pareigingumą, savęs pažinimą tikslingam būsimos karjeros pasirinkimui.** | Bus tobulinama socialinė partnerystė su klasės auklėtojais, mokytojais, tėvais įvairiomis socialines paslaugas teikiančiomis ir teisėsaugos institucijomis, nevyriausybinėmis organizacijomis. Kils 5–10 klasių mokinių lūkesčių kokybė, atsakomybė ir pareigingumas, bus sudarytos galimybės pažinti save planuojant karjerą, augs mokinių saugumo mokykloje jausmas. | Patobulinta socialinė partnerystė su klasės auklėtojais, mokytojais, tėvais įvairiomis socialines paslaugas teikiančiomis ir teisėsaugos institucijomis, nevyriausybinėmis organizacijomis, organizuoti bendri renginiai su šiomis įstaigomis. 19 % mokinių padidėjo atsakomybė ir pareigingumas. Mokiniams buvo sudarytos galimybės pažinti save planuojant karjerą (veikia neformaliojo šveitimo grupė „Ugdymo karjera“). 97 % mokinių mokykloje jaučiasi saugūs. |
| 2.1. | **Pagerinti tėvų (globėjų) domėjimąsi mokinių pažangumu, lankomumu, sėkmėmis ir nesėkmėmis.** |
| 2.1.1. | Tėvų (globėjų) susirinkimų mokykloje, tėvų (globėjų) individualių susitikimų su klasės auklėtojais, dalykų mokytojais, vadovais ir socialinę-psichologinę pagalbą teikiančiais specialistais organizavimas | Kiekvienas tėvas (globėjas) mažiausiai 3 kartus per metus apsilankys mokykloje, susitiks su klasės auklėtojais, dalykų mokytojais, vadovais ir socialinę-psichologinę pagalbą teikiančiais specialistais, dalyvaus mokyklos organizuojamuose renginiuose. | 79 proc. tėvų (globėjų) mažiausiai 3 kartus per metus apsilankė mokykloje, susitiko su klasės auklėtojais, dalykų mokytojais, vadovais ir socialinę-psichologinę pagalbą teikiančiais specialistais, dalyvavo mokyklos organizuojamuose renginiuose. | Direktorius, direktoriaus pavaduotoja ugdymui,socialinis pedagogas | 2017 | 2017 | Žmogiškieji ištekliai, mokinio krepšelio lėšos | Mokinio krepšelio lėšos panaudotos teikiant socialinę-psichologinę pagalbą susitikimų metu tėvams, klasių auklėtojams, dalykų mokytojams. |
| 2.1.2. | Organizuoti mokinių tėvų (globėjų) apklausas | Apklausų skaičius, rezultatų pristatymas bendruomenei. | Atliktos 8 mokinių tėvų (globėjų) apklausos. | Direktoriaus pavaduotoja ugdymui, klasės auklėtojai, socialinis pedagogas | 2017 | 2017 | Asignavimai darbo užmokesčiui | Asignavimai darbo užmokesčiui |
| 2.2. | **Stiprinti mokytojų, klasės auklėtojų, karjeros koordinatoriaus, pagalbos mokiniui specialistų bendradarbiavimą ir pagalbą mokiniui, siekiant ugdyti mokinių atsakomybę ir pareigingumą** |
| 2.2.1. | Mokinių pažangos ir pasiekimų individualus fiksavimas | Gerės 70 % mokinių ugdymosi asmeninė pažanga (0,2 balo). | 45 % gerėjo mokinių ugdymosi asmeninė pažanga. | Klasių auklėtojai, dalykų mokytojai | 2017 | 2017 | Asignavimai darbo užmokesčiui | Asignavimai darbo užmokesčiui |
| 2.2.2. | Mokyklai aktualių ugdymo proceso klausimais (adaptacijos, tarpasmeninių santykių, mokymosi motyvacijos ir kt.) tyrimų atlikimas | Iš nuolat atliekamų tyrimų analizės pagalbą teikiantys specialistai parengs mokytojams rekomendacijas, kaip siekti geresnio mokinių lankomumo, pažangumo bei kaip pašalinti mokinių netinkamą elgesį. | Pagalbą mokiniams teikiantys specialistai parengė mokytojams 4 rekomendacijas, kaip siekti geresnio mokinių lankomumo, pažangumo bei kaip pašalinti mokinių netinkamą elgesį. | Direktoriaus pavaduotoja ugdymui, klasės auklėtojai, socialinis pedagogas | 2017 | 2017 | Asignavimai darbo užmokesčiui | Asignavimai darbo užmokesčiui |
| 2.3. | **Tobulinti socialinės psichologinės pagalbos teikimo mokiniui sistemą.** |
| 2.3.1. | Vaiko gerovės komisijos veiklos efektyvinimas, įvairių su ugdymu susijusių problemų sprendimas | 70 % išspręstos su vaiko ugdymu ir elgesiu susijusios problemos. | 90 % išspręstos su vaiko ugdymu ir elgesiu susijusios problemos. | VGK pirmininkė | 2017 | 2017 | Asignavimai darbo užmokesčiui | Asignavimai darbo užmokesčiui |
| 2.3.2. | Socialinis pedagogas tiria mokinių poreikius ir savo veiklą grindžia mokinių poreikių analize, vykdo tikslingus ilgalaikius socialinius, prevencinius projektus. | 10 % išaugęs projektų dalyvių skaičius, prevencinės programos integruojamos į dalykų ugdymo programų turinį, mokiniai noriai ugdysis reikiamus socialinius įgūdžius, suvoks žalingų įpročių grėsmes. | 100 % mokinių dalyvavo prevencinėse programose, jos buvo integruotos į dalykų ugdymo programų turinį. | VGK pirmininkė, socialinis pedagogas | 2017 | 2017 | Projektinės lėšos | Projektinės lėšos panaudotos vykdant tikslingus ilgalaikius socialinius ir prevencinius projektus. |
| 2.4. | **Sudaryti mokiniams maksimalias galimybes pažinti save planuojant karjerą.** |
| 2.4.1. | Ugdymo karjerai aktyvinimas mokykloje, įgyvendinant parengtą ugdymo karjerai planą | Pagerės ugdymo karjerai veikla, pagal poreikį dauguma pageidaujančių mokinių gaus reikiamą pagalbą | Pagal poreikį visi kreipęsi mokiniai gavo reikiamą pagalbą ugdymo karjerai klausimais. |  | 2017 | 2017 | Mokinio krepšelio lėšos | Mokinio krepšelio lėšos panaudotos įgyvendinant mokinių profesinį rengimą, supažindinant su profesijomis. |
| 2.4.2. | Mokinių, klasių auklėtojų ir tėvų švietimo efektyvinimas karjeros ugdymo klausimais | Karjeros ugdymo koordinatorė pagal poreikį profesionaliai konsultuos mokinius, klasių auklėtojus, tėvus karjeros klausimais. 60% mokyklos bendruomenės narių naudosis ugdymo karjerai koordinatoriaus paslaugomis. | Karjeros ugdymo koordinatorė konsultavo visus besikreipusius mokinius, klasių auklėtojus, tėvus karjeros klausimais. 62 % mokyklos bendruomenės narių naudojosi ugdymo karjerai koordinatoriaus paslaugomis. |  | 2017 | 2017 | Asignavimai darbo užmokesčiui | Asignavimai darbo užmokesčiui |
| 3. | **Tobulinti mokytojų kompetencijas ir jų patirties sklaidą.** | Bus skatinamas kryptingas mokytojų kvalifikacijos tobulinimas, aktyvus dalyvavimas mokyklos ir rajono metodinių būrelių veikloje, rengiami ir pristatomi pranešimai, vyks mokytojų konsultavimas metodiniais ir dalykiniais klausimais. | 100 % mokytojų kryptingai tobulino kvalifikaciją, aktyviai dalyvavimo mokyklos ir rajono metodinių būrelių veikloje, 40 % mokytojų rengė ir pristatė pranešimus, vyko nuolatinis mokytojų konsultavimas metodiniais ir dalykiniais klausimais. |
| 3.1. | **Skatinti lyderystę, partnerystę ir gerosios patirties sklaidą metodinėse grupėse.** |
| 3.1.1. | Pranešimų rengimas ir pristatymas metodinėse grupėse, Mokytojų tarybos posėdžių metu | Mokytojai kartą per mėnesį metodinėse grupėse, Mokytojų tarybos posėdžių metu dalinsis patirtimi. | 40 % mokytojų rengė ir pristatė pranešimus metodinėse grupėse, Mokytojų tarybos posėdžių metu. | Metodinių grupių pirmininkai, direktoriaus pavaduotoja ugdymui | 2017 | 2017 | Asignavimai darbo užmokesčiui | Asignavimai darbo užmokesčiui |
| 3.1.2. | Mokytojų konsultavimas metodiniais ir dalykiniais klausimais metodinėse grupėse | Nuolat vyks sisteminga konsultavimo veikla. | Nuolat vyko sisteminga konsultavimo veikla. | Metodinių grupių pirmininkai | 2017 | 2017 | Asignavimai darbo užmokesčiui | Asignavimai darbo užmokesčiui |
| 3.1.3. | Aktyvus dalyvavimas mokyklos ir rajono metodinių būrelių veikloje | Nuolat bus skleidžiama geroji patirtis rajone, dalyvaujama seminaruose, skaitomi pranešimai, dalijamasi metodine medžiaga. | 100 % mokytojų dalyvavo mokyklos ir rajono metodinių būrelių veikloje. | Dalykų mokytojai | 2017 | 2017 | Asignavimai darbo užmokesčiui | Asignavimai darbo užmokesčiui |
| 3.2. | **Skatinti pedagogų kompetencijos kėlimą.** |
| 3.2.1. | Kryptingos mokytojų kvalifikacijos tobulinimo skatinimas dalyvaujant seminaruose, kursuose | Visi mokytojai dalyvaus įvairiuose seminaruose, kursuose. | 100 % mokytojų dalyvavo įvairiuose seminaruose, kursuose. | Direktorius,direktoriaus pavaduotoja ugdymui | 2017 | 2017 | Mokinio krepšelio lėšos | Mokinio krepšelio lėšų panaudojimas dalyvaujant mokytojams įvairiuose seminaruose ir kursuose. |
| 4. | **Harmoningos, estetiškai patrauklios, ugdymo(si) poreikius tenkinančios mokyklos aplinkos kūrimas, materialinės bazės gerinimas, kabinetų turtinimas.** | Mokyklos patalpos atitiks higienos normas, pagerės ugdymo ir ugdymo(si) aplinka. | Mokyklos patalpos atitinka higienos normas. Mokykla 2017 metais išrinkta kaip geriausiai tvarkoma įstaiga rajone. Įsigyta mokymo priemonių informatikos, pradinių klasių, Ikimokyklinio ugdymo skyriaus grupės kabinetams.  |
| 4.1. | **Ugdymo proceso modernizavimas.** |
| 4.1.1. | Kabinetų modernizavimas ir aprūpinimas šiuolaikinėmis mokymo priemonėmis | Bus modernizuoti kabinetai, įsigytos reikiamos priemonės ir vadovėliai. | Aprūpinta mokymo priemonėmis informatikos, pradinių klasių, priešmokyklinio, ikimokyklinio ugdymo skyriaus grupės kabinetai, mokytojų darbo vietos. Įsigyti lietuvių k., anglų, istorijos mokomųjų dalykų vadovėliai. | Direktorius | 2017 | 2017 | Mokinio krepšelio lėšos | Mokinio krepšelio lėšų panaudojimas modernizuojant kabinetus ir aprūpinant juos šiuolaikinėmis mokymo priemonėmis. |
| 4.1.2. | Esamų materialinių išteklių pritaikymas, atnaujinimas ir turtinimas | Bus atnaujinti ir pritaikyti esami materialiniai ištekliai. | Baigtas įgyvendinti mokyklos pastato modernizavimo projektas iš LAAF lėšų. Rėmėjų lėšomis nupirkti Ikimokyklinio ugdymo skyriui baldai. | Direktorius  | 2017 | 2017 |  Projektų lėšos, rėmėjų lėšos |  Projektų, rėmėjų lėšos panaudotos pastato modernizavimo ir ikimokyklinio ugdymo skyriaus baldams nupirkti. |
| P | **Sukurti estetišką ir patrauklią mokyklos aplinką.** |
| 4.2.1. | Atlikti klasių, koridorių atnaujinimo darbus | Bus atlikti klasių, koridorių atnaujinimo darbai. | Atnaujintos mokyklos kabinetų ir koridorių grindys, sienos. Pakeistos seno priestato kabinetų durys. | Direktorius | 2017 | 2017 | Savivaldybės biudžeto lėšos | Savivaldybės biudžeto lėšos panaudotos kabinetų ir koridorių sienų atnaujinimui ir kabinetų durų keitimui. |
| 4.3. | **Edukacinių aplinkų kūrimas.** |
| 4.3.1. | Edukacinių kampelių įrengimas mokomuosiuose kabinetuose ir kitose mokyklos patalpose | Mokinių praktinių įgūdžių ir gebėjimų formavimas, mokyklos estetinio įvaizdžio kūrimas. | Sukurta poilsio zona I aukšto koridoriuje, atnaujinta kultūrizmui skirta erdvė, teatro studija. | Administracija | 2017 | 2017 |  Rėmėjų, projektų lėšos | Rėmėjų, projektų lėšos panaudotos edukacinių kampelių įrengimui mokomuosiuose kabinetuose ir kitose mokyklos patalpose. |
| 4.3.2. | Mokyklos aplinkos kampelių, želdinių ir gėlynų formavimas | Mokyklos aplinkos įvaizdžio kūrimas. | Atnaujinti mokyklos aplinkos želdinai ir gėlynai. Pastatyta Ikimokyklinio ugdymo skyriui malkinė kurui sudėti. Atliktas Ikimokyklinio ugdymo skyriaus tvoros remontas. | Dalykų mokytojai, administracija | 2017 | 2017 | Savivaldybės biudžeto, rėmėjų, projektų lėšos | Savivaldybės biudžeto, rėmėjų, projektų lėšos panaudotos mokyklos aplinkos tvarkymui, ikimokyklinio ugdymo skyriaus malkinės statybai ir tvoros remontui. |
| IŠ VISO: | Mokinio krepšelio lėšos:210 957,00Biudžeto lėšos:147 323,00Iš viso:358 280,00 | Mokinio krepšelio lėšos:210 957,00Biudžeto lėšos:147 323,00Iš viso:358 280,00 |

\_\_\_\_\_\_\_\_\_\_\_\_\_\_\_\_\_\_\_\_\_\_